open-index/open-wikipedia-markdown huggingface dataset:
דגל גאווה

[ממוזער|דגלי גאווה בעצרת מחאה של משפחות [החטופים במלחמת חרבות ברזל|החטופים מול שער בגין במהלך מלחמת חרבות ברזל]]

**דגל גאווה** מתייחס בדרך כלל לכל דגל המייצג פלח או חלק מקהילת הלהט"ב. המונח גאווה במקרה זה מתייחס למושג גאווה להט"בית. דגל הגאווה הוא דגל הלהט"ב הנפוץ ביותר וסמל הלהט"ב באופן כללי. ישנן נגזרות של דגל הקשת המשמשות למיקוד תשומת הלב בקבוצות ספציפיות של אינטרסים דומים בקהילה (למשל, תת תרבות העור). ישנם גם כמה דגלי גאווה שאינם קשורים באופן בלעדי לענייני להט"ב, כמו דגל הפוליאמוריה.

## דוגמאות בולטות
* דגל הדובים – מייצג את תת-תרבות הדובים
* דגל הגאווה הביסקסואלי – מייצג ביסקסואלים ואת קהילותיהם
* דגל הגאווה של דרום אפריקה – מייצג את קהילת הלהט"ב בדרום אפריקה
* דגל הג'נדרקוויר – מייצג זהויות שמחוץ לבינאריה המגדרית
* דגל האינטרסקס – מייצג אנשים אינטרסקס וארגוניהם
* דגל גאוות הלת'ר – מייצג את תת-תרבות הלת'ר (ולפעמים על ידי הרחבה, גם את קהילת ה-BDSM)
* דגל הגאווה הפנסקסואלי – מייצג אנשים פאנסקסואליים וארגוניהם
*הדגל הלסבי – מייצג את הקהילה הלסבית
* דגל הגאווה – מייצג את כל ההיבטים של הקהילות הלסביות, הומואים, ביסקסואלים, טרנסג'נדרים וקווירים
* דגלי טרנסג'נדרים – דגלים משתנים המשמשים לייצוג גאווה טרנסג'נדרית, גיוון, זכויות ו/או זיכרון של אנשים טרנסג'נדרים, ארגוניהם, קהילותיהם ותומכיהם.

## גלריה
### דגלי גאווה להט"בים
דגלי הלהט"ב הללו מייצגים את תנועת הלהט"ב כמכלול או כחלקים שונים של המיניות, זהויות מגדריות, אוריינטציות רומנטיות ו/או מיניות.
קובץ:Gay Pride Flag.svg|דגל הגאווה
קובץ:Agender pride flag.svg|אג'נדר
קובץ:Aromantic Pride Flag.svg|א-רומנטיות
קובץ:Asexual Pride Flag.svg|א-מיניות
קובץ:Bisexual Pride Flag.svg|ביסקסואליות
קובץ:Genderfluidity Pride-Flag.svg|ג'נדרפלואיד
קובץ:Genderqueer Pride Flag.svg|ג'נדרקוויר
קובץ:Intersex Pride Flag.svg|אינטרסקס
קובץ:Lesbian Pride Flag 2019.svg|לסביות
קובץ:Nonbinary flag.svg|א-בינארי
קובץ:Pansexuality Pride Flag.svg|פאנסקסואליות
קובץ:Polysexuality Pride Flag.svg|פוליסקסואליות
קובץ:Transgender Pride flag.svg|טרנסג'נדר
קובץ:Omnisexuality flag.svg|אומניסקסואליות


### דגלי [[תת-תרבות|תת-תרבויות]]

קובץ:Bear Brotherhood flag.svg|דובים
קובץ:Leather, Latex, and BDSM pride.svg|לת'ר
קובץ:Lipstick lesbian flag (version 2).jpg|לסביות ליפסטיק
קובץ:Lipstick lesbian Pride Flag.svg|לסביות ליפסטיק(העיצוב המקורי)
קובץ:Labrys Lesbian Flag.svg|לסביות פמיניסטיות(עיצוב הלאבריס)
קובץ:Polyamory Pride Flag.svg|פוליאמוריה


### דגלים מבוססי מיקום

קובץ:Philadelphia Pride Flag.svg|פילדלפיה, ארצות הבריתדגל הגאווה של People of color
קובץ:Gay Flag of South Africa.svg|דרום אפריקהדגל הגאווה של דרום אפריקה
קובץ:Gay Pride flag of the United Kingdom.svg|הממלכה המאוחדתיוניון ג'ק ורוד
File:Israeli Transgender Flag.svg|ישראלדגל הקהילה הטרנסג'נדרית בישראל
קובץ:Gay Pride flag of Israel.svg|ישראלדגל הגאווה עם מגן דוד


### דגלים אחרים

קובץ:Inceldom pride flag.png|גאווה אינסלית


## ראו גם

* סמלי להט"ב

## הערות שוליים

*
מיפוי גאוס

בגאומטריה דיפרנציאלית, **מיפוי גאוס** (שנקרא על שם קרל פרידריך גאוס) ממפה משטח במרחב אוקלידי **R**3 לספירת היחידה  *S*2. כלומר, בהינתן משטח *X* ב-**R**3, מיפוי גאוס  הוא העתקה רציפה *N*: *X* → *S*2 כך ש-(*N*(*p* הוא וקטור יחידה הניצב ל-*X* ב- *p*, כלומר וקטור הנורמל ל-*X* ב-*p*.

בעוד שמיפוי גאוס תמיד ניתן להגדרה באופן מקומי (כלומר על חתיכה קטנה של המשטח), הוא יכול להיות מוגדר גלובלית אם ורק אם המשטח הנידון הוא אוריינטבילי, כשבמקרה זה הדרגה שלו היא מחצית מאפיין אוילר של המשטח. מטריצת היעקוביאן של מיפוי גאוס היא המטריצה המייצגת של אופרטור הצורה (shape operator), והדטרמיננטה שלה היא עקמומיות גאוס של המשטח בנקודה.  

גאוס כתב מאמר על הנושא ב-1825, אותו פרסם ב-1827.

## הקשר לעקמומיות גאוס

גאוס, שבעבודתו על גאומטריה דיפרנציאלית שאב השראה רבה מאסטרונומיה תאורטית, הגדיר את עקמומיות גאוס בנקודה A כיחס בין שטח התמונה של סביבה שלה (התמונה על ספירת היחידה תחת מיפוי גאוס) לשטח המקורי של הסביבה שלה (שטח האזור המועתק):

 |K(A)| = \lim_{\epsilon\rightarrow 0} \frac   

כאן D_ היא סביבה אינפיניטסימלית של הנקודה A. גאוס הוכיח שהגדרה זו שקולה להגדרה השנייה של עקמומיות משטח בנקודה, דהיינו כמכפלת שתי העקמומיות הראשיות (principle curvatures) שלו בנקודה. גאוס סיפק גם נוסחה אנליטית לחישוב עקמומיות גאוס, דרך הדטרמיננטות של התבנית היסודית הראשונה והשנייה. בניסוח פורמלי, עקמומיות גאוס שווה ליחס בין הדטרמיננטה של התבנית היסודית השנייה לדטרמיננטה של התבנית היסודית הראשונה:

K={LN-M^2\over EG-F^2}.

השטח של התמונה של מיפוי גאוס נקרא על ידי גאוס **העקמומיות הכוללת** (Total Curvature) והוא שווה לאינטגרל המשטחי על עקמומיות גאוס.

## דוגמאות

* התמונה של מיפוי גאוס של משטח בעל עקמומיות גאוס אפס תהיה תמיד עקום על ספירת היחידה, שכן היא לא יכולה להכיל שטח. כך למשל התמונה של גליל תהיה מעגל גדול, בעוד התמונה של חרוט תהיה מעגל קטן (מעגל לא גיאודזי) על ספירת היחידה.

## קישורים חיצוניים
* 

קטגוריה:גאומטריה דיפרנציאלית
קטגוריה:קרל פרידריך גאוס
מעברת רחובות

[מעברת רחובות, [1951|שמאל|ממוזער|250px]]
[250px|ממוזער|ד"ר גולדשטיין במרפאת [שרותי בריאות כללית|קופת חולים כללית במעברת רחובות, 1951]]
שלט של עיריית רחובות במעברת "רמה"|שמאל|ממוזער|250px
שלט "מחנה רמה" על מגדל המים בגבעת גבעתי|שמאל|ממוזער|250px
**מעברת רחובות** (נקראה גם "מעברת רמה") היא מעברת אוהלים שהוקמה על ידי הסוכנות היהודית בין השנים 1950–1951 בסמוך לעיר רחובות, אשר על שמה נקראה.

## הקמת המעברה
מעברת רחובות הייתה חלק ממספר מעברות אשר הוקמו מסביב לעיר רחובות מפני שלא הייתה להם את האפשרות לתפקד באופן עצמאי והזדקקו למשאבי העיר ומשרדי הממשלה. המעברה חולקה לשלושה מחנות: רחובות א', רחובות ב' ורחובות ג'. היא תוכננה להכיל כ-400 משפחות עולים ממגוון עדות (תימן ומזרח אירופה). בסוף 1950 שוכנו בה כ-100 משפחות.

## תנאי המעברה
תנאי המחיה במעברות ברחבי הארץ גרמו לסבל רב ולתחושת קיפוח בקרב תושביהן ומעברת רחובות לא יצאה מן הכלל. תושביה סבלו מצפיפות, תנאי תברואה ירודים ובידוד ממשאבי היישובים הקרובים למעברה. למרות תלונותיהם לרשויות, הדיירים לא זכו לפתרון ממשי לטווח ארוך, וכתוצאה מכך, החליטו הדיירים למחות. מחאתם כללה שביתת רעב בנוסף לנטישת אוהליהם ומעבר לשטח פתוח, סמוך לעיר רחובות, מתחת לכיפת השמיים.
בחורף 1951–1952, התרחשו שיטפונות קשים ברחבי מדינת ישראל. תושבי מעברת רחובות, אשר התגוררו באוהלים, איבדו את רכושם בעקבות השיטפונות וסבלו ממחלות שונות כתוצאה מהם. במהלך המבצע הארצי "קורת גג", תושבי מעברות הועברו למקומות מבטחים בעקבות השיטפון. בין האזרחים הרבים שהועברו לערים, היו תושבי מעברת רחובות.

## חיסול המעברה
ממשלת ישראל החליטה לסגור את המעברות בשנים שלאחר קום המדינה. המעברות שנסגרו התפתחו ליישובים עצמאים או שתושביהם עברו לשטח שיפוטן של ערים סמוכות. כחלק מכך, בקיץ 1958, בא קצה של מעברת רחובות בהפיכתה לשכונת אושיות בעיר רחובות.

## קישורים חיצוניים

## הערות שוליים

קטגוריה:שנות ה-1950 בישראל
רחובות
קטגוריה:רחובות
רופיית הים

ממוזער| Ito, Y. (2013) Aquatic Plant Surveys in Asia, Australia, Europe, and N. America. Bunrui 13: 47-60.
**רופיית הים** (שם מדעי: *Ruppia maritim*a; ידועה גם בשם רוּפְּיַת הַיָּם) הוא סוג של עשב רב-שנתי טבול ממשפחת הרופיניים המזכיר במראה אצת ים. הוא גדל במים מלוחים או חצי מלוחים. הצמח רב שנתי ונפוץ בעולם ובישראל ניתן למצוא אותו בעיקר בביצות ומעיינות מלוחים.

## תיאור הצמח
הגבעולים של רופיית הים נימיים ומסתעפים. העלים נימיים. אורך עוקצי התפרחות אינו עולה בדרך כלל על אורך העלים, והם כפופים, אך לא מסולסלים. התפרחות הן סוככים קטנים ודלי פרחים. הפרחים דו-מיניים, חסרי עטיף או בעלי עטיף קטנטן. לפרח שני אבקנים וארבעה עלי שחלה. ההאבקה מתרחשת במים. ההאבקה עצמית ונעשית על ידי העברת אבקה בתוך התפרחת על שטח הפנים של בועות אוויר המתפתחות כאשר האבקנים נפתחים ונשארות קשורות לתפרחת במשך כמה שעות. המין הדומה ביותר לרופיית הים הוא רופיה לוליינית שבה גבעולי התפרחת ארוכים מאורך העלים והם מסתלסלים לאחר ההפריה. פורח בחודשי הקיץ, בתוך המים.

## תפוצה בישראל
הצמח נמצא כיום בחמש גלילות: חוף הכרמל, פלשת, הבקעה, אזור ים המלח והערבה. ידועים בארץ שמונה אתרים בארץ, ולפי הערכה ישנם בסך הכל שנים-עשר אתרים. בחוף הכרמל נמצא בעבר ואותר מחדש בעתלית; בפלשת מוכר מאשקלון ומנחל שקמה; בבקעה מוכר מאזור יריחו; באזור ים המלח נמצא בנווה זהר ובנאות הכיכר; ובערבה בנחל צין ובמלחת אילת. נכחד משתי גלילות: עמק עכו, שם נאסף פעמים אחדות בין השנים 1926–1960 בעכו ובמלחת הקישון; ומהנגב הצפוני בו נאסף פעם אחת בגילת ב-1959 על ידי מיכאל זהרי.

## קישורים חיצוניים

* רופיית הים באתר צמחיית ישראל ברשת
* אתר הצמחים בסכנת הכחדה בישראל
* 

## הערות שוליים

קטגוריה:טקסונים שתוארו בידי קארולוס לינאוס
קטגוריה:כף צפרדע
קטגוריה:צמחים שתוארו ב-1753
לודוויג השישי, דוכס בוואריה

**לודוויג השישי, דוכס בוואריה** (בגרמנית: **Ludwig VI. von Bayern**; 7 במאי 1328 - 17 במאי 1365), היה דוכס בוואריה העליונה, ולאחר מכן מרקיז ונסיך בוחר בברנדנבורג.

## ביוגרפיה
לודוויג נולד ב-7 במאי 1328, ללודוויג הרביעי, קיסר האימפריה הרומית הקדושה ולמרגרט השנייה, רוזנת אנו, בתם של וילם הראשון, רוזן אנו וז'אן מוולואה, רוזנת אנו. לודוויג נולד ברומא, שם שהו הוריו לכבוד הכתרת אביו כקיסר האימפריה הרומית הקדושה, ובשל כך כונה לודוויג "הרומאי".

בשנת 1340 איחד אביו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם אמו מרגרט השנייה, רוזנת אנו ברוזנויות אנו הולנד וזילנד. לאחר מות אביו בשנת 1347 שלטו לודוויג ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה, ולודוויג יחד עם אחיו לודוויג החמישי, דוכס בוואריה ואוטו החמישי, דוכס בוואריה קיבלו את בוואריה העליונה. באותה שנה התחתן לודוויג עם קונגונדה מפולין, בתם של קז'ימייז' השלישי, מלך פולין ואלדונה מליטא.

בדצמבר 1351 קיבל לודוויג את מרקיזות ברנדנבורג מאחיו לודוויג החמישי, דוכס בוואריה, בתמורה לשליטתו בבוואריה העליונה לבדו. לודוויג נאלץ להתמודד עם וולדמאר המתחזה שטען לזכותו על ברנדנבורג, ואף נתמך על ידי קרל הרביעי, קיסר האימפריה הרומית הקדושה, עד לשנת 1354 שבה אישר קרל הרביעי את שלטונו של לודוויג. בשנת 1356 העניק קרל הרביעי ללודוויג בבולת הזהב, את התואר נסיך בוחר.

בשנת 1357 מתה אשתו קונגונדה מפולין ללא ילדים, ולאחר מותה התחתן לודוויג עם אינגבורג ממקלנבורג-שוורין, בתם של אלברכט השני, דוכס מקלנבורג ואופמיה משוודיה, אך גם ממנה לא היו לו ילדים.

בשנת 1364 הבטיחו לודוויג ואחיו אוטו החמישי, דוכס בוואריה את נסיכות הבוחר מברנדנבורג לקרל הרביעי, קיסר האימפריה הרומית הקדושה, כנקמה על כך שאחיהם שטפן השני, דוכס בוואריה נלחם בהם.

ב-17 במאי 1365 מת לודוויג השישי בברלין, ואחיו אוטו החמישי, דוכס בוואריה עלה לשלטון במקומו.

## אילן יוחסין

## קישורים חיצוניים

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1328
קטגוריה:נפטרים ב-1365
בית הספר על יסודי משגב

**בית הספר על יסודי משגב** הוא בית ספר על יסודי בזרם הממלכתי הפועל במרכז משגב בסמוך לרקפת ומונה 1900 תלמידים. בית הספר משגב נוסד ב-1987 בידי מנהלו הראשון דוקטור אלי מנברג. מנהלו הנוכחי של בית הספר הוא רונן ניר. בית הספר נחשב למוביל בענף הרובוטיקה והאלקטרוניקה וזכה במספר פרסים בינלאומיים וארציים.

## יישובים הלומדים במשגב
בבית הספר לומדים יישובים מארבע בתי ספר יסודיים:

בית ספר הר גילון: מתוכם כמון, גילון, צורית, טל אל, לבון, הר חלוץ, תובל, פלך, חרשים, מכמנים ומורן.

בית ספר יסודי משגב: מתוכם שורשים, יובלים, יעד, אשחר, לוטם, רקפת, עצמון.

בית ספר הר שכניה: מתוכם שכניה, קורנית, יודפת, אבטליון, מנוף, יחד, הררית, ומצפה אביב.

בית ספר נוף גליל: מתוכם אמירים, כפר חנניה, חזון, שפר, טפחות, כפר שמאי, פרוד, שזור.

## פיצול בית הספר
בקיץ 2015 מועצה אזורית משגב החליטה על פיצול על יסודי משגב לשלושה בתי ספר, עומר (בית ספר לחינוך מיוחד), אסיף (בית ספר מתחדש) וקציר (בית ספר צומח) משיקולים פדגוגיים הנגזרים מגודלו של בית הספר וגידולו

## מבנים בבית הספר
בבית הספר מתקיימת ספריה הנועדת לשימוש במחשבים וספרים לצורכי למידה. אשכול הפיס מיועד ללימודי מדעים, אומנות והרצאות. אולם הספורט משמש את תלמידי בית הספר ואת חוגי המועצה. המבנים הציבוריים משמשים את שלושת בתי הספר. לאור גידול מתמיד בכמות התלמידים בקמפוס והערכות לקויה של הרשות,  קיים מחסור מתמיד בכיתות לימוד בבית הספר.

## קישורים חיצוניים
* 

## הערות שוליים

משגב
קטגוריה:מועצה אזורית משגב
קטגוריה:החינוך התיישבותי
לנדזר

**לנדזר** (**Landser**) היא מילת סלנג בגרמנית המתארת חייל פשוט ב, בה נעשה שימוש בעיקר בימי מלחמת העולם השנייה.
ונצל אנטון פון קאוניץ-ריטברג

**ונצל אנטון הנסיך פון קאוניץ-ריטברג** (בגרמנית: **Wenzel Anton Fürst von Kaunitz-Rietberg**; 2 בפברואר 1711 – 27 ביוני 1794) היה דיפלומט אוסטרי ומדינאי בממלכת הבסבורג.

דגל באבסולוטיזם נאור. תפקידו כשר החוץ במשך קרוב לארבעה עשורים (13 במאי 1753 – 19 באוגוסט 1792), העמיד אותו כאחראי למדיניות החוץ של בית הבסבורג תחת שלטונם של מריה תרזה, יוזף השני ולאופולד השני קיסרי האימפריה הרומית הקדושה. בין היתר, ייעץ לקיסר על תגובה חריפה לאיומי צרפת המהפכנית וכך תרם לפרוץ מלחמת הקואליציה האנטי-צרפתית הראשונה.

בשנת 1764 הועלה לדרגת אצילות כנסיך האימפריה הרומית הקדושה .

## קישורים חיצוניים

* קאוניץ-ריטברג, ונצל אנטון, הנסיך פון־, במהדורת 1911 של האנציקלופדיה בריטניקה
* 

קטגוריה:אבירי מסדר גיזת הזהב
קטגוריה:האימפריה הרומית הקדושה
קטגוריה:שרי חוץ
קטגוריה:חברי האילומינטי
קטגוריה:ילידי 1711
קטגוריה:נפטרים ב-1794
כבארה (כפר)

**כבארה** (בערבית: **كبارة**) היה כפר ערבי קטן במישור חוף הכרמל, כ-30 ק"מ מדרום לחיפה, בסמוך לג'סר א-זרקא.

## אטימולוגיה
מקור שמו של הכפר הוא ככל הנראה ריבוי של המילה "כוברי", שיבוש של המילה הטורקית "Köprü" שפירושה "גשר" - על שם הגשר שעל נחל תנינים הסמוך.

עוד אפשרות למקור שמו של הכפר היא על בסיס צמח הצלף הקוצני אשר גדל באזור בשפע ונקרא בערבית מדוברת كُبار (בתעתיק: כּוּבָּאר) או ספק מערבית ספרותית كبر (בתעתיק: כַּאבָּר) שמשמעו גדול או ענק

## מיקום
הכפר שכן מערבית לחורבת כבארה ומערת כבארה, בין כביש 4 לכביש 2, צפונית לנחל תנינים (בערבית: נחל א-זרקא).

מצפון לכפר הוקם בשנת 1938 קיבוץ מעיין צבי. ממערב למרכז הכפר הוקם קיבוץ מעגן מיכאל.

## היסטוריה
בסמוך לכפר היה שטח גדול של ביצות ומערה פרהיסטורית שיושבה בידי בני אדם ניאנדרטלים.

תושבי הכפר כבארה היו מוסלמים והתפרנסו מחקלאות ומגידול בעלי חיים. על פי נתוני סקר הכפרים 1945 בארץ ישראל נאמד מספר התושבים ב-120. שטח הכפר ב-1945 עמד על 9,831 דונם, מתוכם 3,487 דונם היו בבעלות יהודית.

בניגוד לכפרים ג'סר א-זרקא ופוריידיס שבקרבתו, הכפר כבארה לא נשאר על תילו לאחר מלחמת העצמאות. הכפר נכבש ופונה מיושביו ב-30 באפריל 1948. בתי הכפר נהרסו, ועל אדמותיו נבנו מושב בית חנניה וקיבוץ מעגן מיכאל.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
קטגוריה:מעגן מיכאל
Live from Paris

**Live from Paris** (בספרדית: ***En Vivo Desde París***) הוא אלבום ההופעה הרביעי של הזמרת-יוצרת הקולומביאנית שאקירה. האלבום מאגד כמה וכמה הופעות של הזמרת שהתקיימו בעיר פריז, שבצרפת. האלבום זכה במהרה להצלחה רבה ברחבי העולם כאשר מכר למעלה מ-90,000 עותקים במקסיקו, ולמעלה מ-100,000 עותקים בצרפת. ה-DVD שיצא לאלבום זכה להצלחה פחותה כאשר מכר 15,000 עותקים בצרפת ו-5,000 עותקים בפולין.

במצעדים האלבום זכה להצלחה בינונית כאשר הצליח להגיע למקום ה-1 במצעד אלבומי הפופ הלטיניים שבארצות הברית, ובמצעדים אחרים הצליח האלבום להגיע לחמישיות והעשיריות הפותחות במדינות רבות.

האלבום מחולק לשני חלקים, חלק של DVD, וחלק של האלבום עצמו, החלק של ה-DVD זכה להצלחה פחותה משל האלבום אך הצליח למכור כמויות נאות של עותקים ביחס לגרסה הרגילה של האלבום.

## רקע
לאחר סיבוב ההופעות המצליח והגדול של הזמרת הנקרא "The Sun Comes Out World Tour", אשר קידם את האלבומים *[[Sale el Sol]]* ו-*[[She Wolf]]* הודיעה הזמרת כי עתיד לצאת אלבום הופעה חדש אשר יאגד הופעות שנערכו בפריז שבצרפת. האלבום יצא לאור ב-2 בדצמבר 2011, כמה חודשים לאחר סיום סיבוב ההופעות וצאת שני האלבומים.

## רשימת רצועות

## מיקומי שיא

## נתוני מכירות
### אלבום

### די וי די

## קישורים חיצוניים

## הערות שוליים

קטגוריה:אלבומי וידאו מ-2011
קטגוריה:אלבומי הופעה של שאקירה
קטגוריה:אלבומי הופעה באנגלית
קטגוריה:אלבומי הופעה בספרדית
קטגוריה:אלבומי וידאו באנגלית
קטגוריה:אלבומי וידאו בספרדית
קטגוריה:אלבומי פלטינה בברזיל
קטגוריה:אלבומי חברת אפיק רקורדס
לודוויג השלישי, דוכס בוואריה

**לודוויג השלישי, דוכס בוואריה** (בגרמנית: **Ludwig III. von Bayern**; 9 בפברואר 1269–13 במאי 1296), היה דוכס בוואריה התחתונה ממות אביו ב־1290 ועד למותו.

## ביוגרפיה
לודוויג נולד ב-9 בפברואר 1269 בלנדסהוט, להיינריך השלושה עשר, דוכס בוואריה ואליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה. בשנת 1287 התחתן לודוויג עם איזבל מלורן, בתו של פרידריך השלישי, דוכס לורן, אך לא היו לו ילדים ממנה.

בשנת 1290 מת אביו היינריך השלושה עשר, דוכס בוואריה, ולודוויג ואחיו אוטו השלישי, דוכס בוואריה ושטפן הראשון, דוכס בוואריה ירשו את נחלותיו. לודוויג התנהג בחצרו בפזרנות, ובשל כך העלה את המיסים על מנת לכסות את הוצאותיו. ב-13 במאי 1296 מת לודוויג השלישי, ואחיו קיבלו את נחלתו.

## אילן יוחסין

## קישורים חיצוניים
* לודוויג השלישי, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1269
קטגוריה:נפטרים ב-1296
אפסילון בברבור

**ε בברבור** (נקרא לפעמים גם **גִ'ייֶנָה** או **גליזה 806.1**, וכן **LHS 5358**) הוא כוכב בקבוצת הכוכבים ברבור, שבהירות נראיתו היא השלישית בעוצמתה בקבוצה. הכוכב מייצג את הכנף המזרחית של הברבור וזהו גם מקור שמו, ג'יינה, שהוא שיבוש של המילה הערבית **جناح** - ג'וּנה - כנף. השם ג'יינה ניתן גם לכוכב γ בעורב המייצג את הכנף של העורב, כך שלפעמים הכוכב נקרא גם **גִ'ייֶנָה סִיגְנִי** שמשלב את המילה (המשובשת) "כנף" בערבית עם "של הברבור" בלטינית. (הכוכב γ בעורב נקרא לפעמים באופן דומה "גִ'ייֶנָה קוֹרְבִי").

## תכונות
ε בברבור נמצא במרחק של כ-73 שנות אור ממערכת השמש ובהירות נראיתו היא מדרגה 2.48. זהו ענק כתום מסוג ספקטרלי K0 III, מסתו מעט פחות משתי מסות שמש, רדיוסו קצת יותר מפי 10 מרדיוס השמש, טמפרטורת פניו כ-4,730 קלווין והוא מאיר בעוצמה של פי 45 מעוצמת ההארה של השמש באור נראה, ובערך פי 60 בצירוף הקרינה בתחום התת-אדום. ל-ε בברבור יש תנועה עצמית גדולה למדי של קרוב לחצי שניית קשת בשנה ובשל כך הוא נכלל בקטלוג לויטן לכוכבים בעלי תנועה עצמית גדולה. בשל קרבתו למערכת השמש הוא נכלל גם בקטלוג גליזה לכוכבים קרובים.

## כוכבים נלווים
במרחק זוויתי של כ-55 שניות קשת מ-ε בברבור יש כוכב עם בהירות מדרגה 12, שסומן בעבר כ-ε בברבור B, אך ככל הנראה הוא רחוק בהרבה ונמצא רק במקרה על אותו קו ראייה, שכן לשניים יש מהירות רדיאלית ותנועה עצמית שונות והמרחק הזוויתי ביניהם הולך וגדל. לעומת זה, במרחק של כ-78 שניות קשת יש כוכב נוסף, שמסומן כ-ε בברבור C, שנע באותו הכיוון ואותה המהירות כמו הכוכב הראשי, כך שככל הנראה הם קשורים זה לזה. ε בברבור C הוא ננס אדום מסוג ספקטרלי M4 עם בהירות מדרגה 13.4, ובהנחה שהם אכן קשורים זה לזה, הוא מקיף את הכוכב הראשי במרחק של לפחות 1,700 יחידות אסטרונומיות (פי 40 מהמרחק של פלוטו מהשמש) ובזמן הקפה של לפחות 50,000 שנים.

בעבר נטען ש-ε בברבור עצמו הוא כוכב כפול ספקטרוסקופי, אך מדידות עדכניות לא הצליחו לאשר או לשלול את קיומו של בן זוג קרוב.

## קישורים חיצוניים
* ε בברבור באתר של ג'ים קלר
* 

## הערות שוליים

קטגוריה:כוכבים כפולים
קטגוריה:ענקים מסוג K
קטגוריה:ננסים אדומים
קטגוריה:קבוצת הכוכבים ברבור
קטגוריה:קטלוג לויטן
קטגוריה:קטלוג גליזה
היינריך השלושה עשר, דוכס בוואריה

**היינריך השלושה עשר, דוכס בוואריה** (בגרמנית: **Heinrich XIII. von Bayern**; 19 בנובמבר 1235 – 3 בפברואר 1290), היה דוכס בוואריה התחתונה בין השנים 1253–1290.

## ביוגרפיה
היינריך נולד ב-19 בנובמבר 1235, לאוטו השני, דוכס בוואריה ואגנס מפפאלץ, בתם של היינריך החמישי, רוזן הפלטינט שעל הריין ואגנס מהוהשטאופן.

בשנת 1253 מת אביו אוטו השני, דוכס בוואריה, והיינריך ואחיו לודוויג השני, דוכס בוואריה ירשו את נחלותיו. בשנת 1255 חולקה דוכסות בוואריה בין היינריך לאחיו: היינריך קיבל את בוואריה התחתונה, ואילו לודוויג קיבל את בוואריה העליונה ואת רוזנות הפלטינט שעל הריין.

מאחר שחלוקת הדוכסות הייתה בניגוד לחוק, היא עוררה את זעמם של הבישופים בבוואריה, ובעקבות כך הם שיתפו פעולה עם אוטוקאר השני, מלך בוהמיה שפלש באוגוסט 157 לבוואריה. שני האחים שיתפו פעולה ביניהם, והצליחו להדוף את הפלישה. בשנים הבאות נלחם היינריך נגד ארכיבישוף זלצבורג ונגד בישוף פסאו, ובסכסוך בין רודולף הראשון, מלך בוהמיה לאוטוקאר השני, מלך בוהמיה הוא החליף את נאמנותו כמה פעמים.

הינריך תיקן כמה תקנות למען שלום האזרחים, שקבעו שחובה להסתובב בלילה עם פנס, וכן שאסור להסתובב עם חרב או פגיון ברחבי העיר.

ב-3 בפברואר 1290 מת היינריך, ובניו אוטו השלישי, דוכס בוואריה, לודוויג השלישי, דוכס בוואריה ושטפן הראשון, דוכס בוואריה ירשו את נחלותיו. בשנת 1305 הוכתר בנו אוטו השלישי, דוכס בוואריה כמלך הונגריה.

## משפחתו
בשנת 1250 התחתן היינריך עם אליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה, ממנה נולדו לו 10 ילדים:
* אגנס מוויטלסבאך (1254–1315)
* אגנס מוויטלסבאך (1255–1260)
* אגנס מוויטלסבאך (1256–1260)
* אליזבת מוויטלסבאך (1258–1314)
* אוטו השלישי, דוכס בוואריה (1261–1312)
* היינריך מוויטלסבאך (1262–1280)
* סופיה מוויטלסבאך (1264–1282), התחתנה עם פופו השביעי, רוזן הנברג
* קתרינה מוויטלסבאך (1267–1310), התחתנה עם פרידריך טוטה, מרקיז מייסן
* לודוויג השלישי, דוכס בוואריה (1269–1296)
* שטפן הראשון, דוכס בוואריה (1271–1310)

## אילן יוחסין

## קישורים חיצוניים

* היינריך השלושה עשר, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1235
קטגוריה:נפטרים ב-1290
מגנטיזציה רוחבית

**מגנטיזציה רוחבית** (באנגלית: **Transverse Magnetization**) היא גודל הנוצר במהלך התהליך הפיזיקלי המתרחש בעת תהליך של תהודה מגנטית ב-NMR או ב-MRI.

המגנטיזציה של החומר או הגוף המוכנס לסורק נמצאת במנח מקביל (מגנטיזציה אורכית) או במנח אנטי-מקביל לכוח המגנטי החיצוני. כאשר נשלח פולס רדיו (גל רדיו המשודר לזמן קצר), נעשית הטיה של המגנטיזציה האורכית למישור XY, מה שמייצר מגנטיזציה רוחבית. ב-MRI או NMR אך ורק מגנטיזציה רוחבית יכולה להימדד ומכאן חשיבותה של פעולה זו. לכל פרוטון (ללא תלות בסביבה בה הוא נמצא) קיים מרכיב רוחבי של וקטור המגנטיזציה הכוללת במישור XY, אך כוח זה נחשב זניח כל עוד הוא לא מצטרף למגנטיזציה רוחבית של פרוטונים נוספים.

## לקריאה נוספת
* עופר בן חורין, "MRI המדריך המלא - רפואה ופיזיקה נפגשות", הוצאת אחווה, 2016

## קישורים חיצוניים
* על מגנטיזציה רוחבית- בפורטל ה-MRI הישראלי.
* transverse magnetization- באתר mr-tip

קטגוריה:רפואה
קטגוריה:מגנטיות
אובן

**אובן** (באנגלית: **Oban**) היא עיר קיט במחוז ארגייל וביוט שבסקוטלנד. היא ממוקמת על גדת לשון הים של לורן, בחופה המערבי של בריטניה הגדולה. למרות היותה עיר קטנה, היא הגדולה ביותר באזור. במהלך עונת התיירות, העיר יכולה להכיל עד כ-25,000 אנשים.

## היסטוריה
על פי ממצאים ארכאולוגיים שנמצאו באזור, במקום בו ניצבת אובן התגוררו בני אדם לכל הפחות מאז התקופה המזוליתית.

לפני המאה ה-19, התגוררו בעיר מספר קטן של אנשים, שהתפרנסו מדיג, סחר, בניית ספינות וכריית מחצבים. חברת הסחר רנפריו הקימה בעיר חנות בשנת 1714, אבל לא היה צורך בבית מכס עד שנת 1760 לערך.

אובן גדלה לכדי עיר מודרנית סביב מזקקת אובן, שיוסדה בשנת 1794. צו מלכותי משנת 1811 הקנה לאובן מעמד של בורו (Burgh – ישות אוטונומית) של הברונות. סר וולטר סקוט ביקר באזור בשנת 1814, ובאותה שנה פרסם את השיר "לורד האיים". ההתעניינות בשיר הביאה לעיר מבקרים חדשים רבים. פתיחת קו הרכבת לאובן ב-1880 עזר להמריץ את התעשייה המקומית והוביל לשגשוג בענף התיירות. מעט לאחר מכן נבנה מגדל מקייג, מבנה בולט בקו הרקיע של העיר.

במהלך מלחמת העולם השנייה אובן שימשה כנמל לספינות סוחר ולאוניות של הצי המלכותי הבריטי והיוותה בסיס חשוב למערכה באוקיינוס האטלנטי. לצי המלכותי היו באזור תחנת איתות לספינות ולולאה לאיתור צוללות. לחיל האוויר המלכותי הבריטי היו באזור שני בסיסים לספינות מעופפות, בגאנאוון ובקרארה, ושדה תעופה בנורת' קונל.

לאובן הייתה חשיבות גם במהלך המלחמה הקרה משום שכבל התקשורת הטרנס-אטלנטי הגיע לחוף במפרץ גאלנאך. זהו הכבל שהעביר את הקו החם מוסקבה-וושינגטון בין נשיאי ארצות הברית וברית המועצות.

מאז שנות ה-50 של המאה העשרים, התעשייה העיקרית באובן נשארה תיירות, על אף שהעיר משמשת גם כנמל מעבורות חשוב עבור מעבורות של חברת קלדוניאן מקבריין לרבים מהאיים ההברידיים.

## אקלים
בדומה לשאר האיים הבריטיים, באובן שורר אקלים ימי, שמתאפיין בקיץ קריר וחורף מתון. באזור יורד גשם רב, אבל הודות לזרם הגולף, הטמפרטורה כמעט ולא יורדת אל מתחת לאפס.

## קישורים חיצוניים

## הערות שוליים

קטגוריה:סקוטלנד: ערים
קטגוריה:ארגייל וביוט
לואי קופרוס

**לואי מארי-אן קוּפֶּרוּס** (בהולנדית: **Louis Marie-Anne Couperus**; 10 ביוני 1863, האג – 16 ביולי 1923, דה סטיח ) היה סופר ומשורר הולנדי.

יצירתו של קופרוס משתרעת על קשת רחבה של סוגות ספרותיות: שירה לירית, רומנים היסטוריים ופסיכולוגיים, נובלות, סיפורים קצרים, אגדות, פיליטונים ורישום , והוא נחשב לאחת הדמויות הבולטות בספרות ההולנדית.

יצירתו, למעט סיפור קצר אחד, לא תורגמה לעברית.

## ביוגרפיה
לואיס מארי-אן קופרוס נולד בהאג, הולנד, הילד הצעיר במשפחה בת 11 ילדים לג'ון ריצוס קופרוס וקת'רינה גרטודה ריינסט. ארבעה מאחיו מתו טרם לידתו. קופרוס הוטבל ב-19 ביולי 1863 בכנסיית וולון (Église wallone) בהאג. בילדותו למד בפנימיה של מר ויירס בהאג, במהלך לימודיו פגש את חברו לימים, הנרי ואן בובן.

ב-6 בנובמבר 1872 עזבה המשפחה את האג ועברה לבטאוויה, באיי הודו המזרחיים ההולנדיים. אמו של קופרוס ואחיו (שסבל מדלקת הצפק) חזרו להולנד בדצמבר 1873; אמו חזרה לאיי הודו המזרחיים ההולנדיים באפריל 1874. כך קופרוס בילה חלק מנעוריו (1873–1878) באיי הודו המזרחיים ההולנדיים, ולמד בבית הספר בבטאוויה. בבטאוויה פגש לראשונה את דודניתו, לימים אשתו, אליזבת קופרוס-באוד. לאחר שסיים את לימודיו בבית הספר היסודי למד קופרוס בגימנסיה על שם וילם ה-3 בעיר.

בקיץ 1878 חזרה משפחתו להאג, שם נשלח ללמוד בבית הספר HBS. בתקופה זו הוא בילה זמן רב במשפחת וליידנר-היין (Vlielander-Hein), שאחותו הייתה נשואה לבנם. ב-HBS פגש קופרוס את חברו לימים, פרנס נצ'ר (Frans Netscher). במהלך תקופה זו של חייו קרא רומנים של אמיל זולא ואואידה (Ouida) (את האחרונה פגש בפירנצה, שנים לאחר מכן). מאחר שציוניו של קופרוס לא השתפרו, שלח אותו אביו לבית ספר שם למד להיות מורה לשפה ההולנדית. ב-19883 הוא השתתף באופרה שנכתבה על ידי שארל גונו, *Le tribut de Zamora*. מאוחר יותר הוא השתמש באלמנטים מאופרה זו בספרו *Eline Vere*.

## לקריאה נוספת
* לואי קופרוס, "המשקפת". מהולנדית: רן הכהן. מעריב, 1 באוקטובר 2006

## קישורים חיצוניים

* 
* 
* 
* 

קטגוריה:סופרים הולנדים
קטגוריה:משוררים הולנדים
קטגוריה:הולנדים שנולדו ב-1863
קטגוריה:הולנדים שנפטרו ב-1923
חואן פרננדס (מגלה ארצות)

**חואן פרננדס** (בספרדית: **Juan Fernández**; סביבות 1536 - סביבות 1604) היה מגלה ארצות וספן ספרדי, ששייט באזורים האוקיינוס השקט של מלכות המשנה של פרו הקפיטניה חנרל של צ'ילה מערבית לדרום אמריקה הקולוניאלית.
הוא נודע בעיקר בגילוי נתיב ימי מהיר מקאלאו (פרו) אל ולפראיסו (צ'ילה), כמו גם בגילוי איי חואן פרננדס סמוך לחוף צ'ילה.

## תגליות ותאוריות
### איי חואן פרננדס
בשנת 1574 גילה פרננדס נתיב ימי חלופי בין קאלאו לוולפאראיסו, מהיר פי כמה מן הנתיב הקודם, שגבל בקו החוף. על ידי סטייה מערבה מן החוף, הצליח לעקוף את זרם הומבולדט הצפוני, שגרם להאטת ספינות שהפליגו דרומה לאורך החוף. תוך כדי כך, גילה את ארכיפלג איי חואן פרננדס, השוכן מערבית לוולפאראיסו של ימינו בדרום-מזרח האוקיינוס השקט. עוד גילה את איי סן פליקס וסן אמברוסיו בשנת 1574.

### ניו זילנד
לטענת היסטוריונים מוקדמים כמו אלכסנדר דלרימפל (Alexander Dalrymple) וג'יימס בארני (James Burney), היה חואן פרננדס לאירופאי הראשון שהגיע לניו זילנד. בשנת 1575 ארגן שליט קויו שבארגנטינה, חואן חופרה (Juan Jufré), משלחת אל טרה אוסטרליס בפיקודו של חואן פרננדס. מי שהסמיך את המשלחת היה המושל הכללי של צ'ילה, אך לא הנציב של פרו. כתוצאה מכך, שינה חופרה את לוח הזמנים הרשמי והעמיד פנים, שהמשלחת שלו מפליגה אך ורק אל איי חואן פרננדס, שאותם גילה פרננדס ב-1574. למעשה, היה, ונותר, יעדה האמיתי של המשלחת - טרה אוסטרליס. עד מהרה העלה פרננדס מפרשים ויצא מוולפאראיסו. לאחר ששייט מערבה במשך חודש לאורך קו הרוחב 40° דרום, הגיעה ספינתו באביב 1576 לאי, שתואר כ"הררי, פורה, שנהרות מהירי-שטף זורמים בו, תושביו לבנים, וכל הפירות הדרושים למחיה גדלים בו".

לאחר זאת, הפליגה המשלחת חזרה לצ'ילה, שם ביקש פרננדס למסור את תגליתו לפקידי הממשל. ואולם, חואן חופרה סירב. הוא דרש שהתגלית תישמר סודית כיוון שהמשלחת לא הוסמכה על ידי הנציב של פרו. בהמשך, לאחר מות חופרה בשנת 1578, שיתף פרננדס לבסוף את הרשויות בתגליתו והשתדל לשכנע אותן בצורך לחזור אל האיים ולייסד שם מושבה, אך הרעיון נגנז בגלל חוסר עניין. בספריות האדמירליות הספרדית קיימת רשומה, המתארת תגלית זו. הרעיון נבחן שוב במאה ה-19 על ידי הביוגרף הצ'יליאני חוסה טוריביו מדינה, שהוא אחד המקורות העיקריים לטענה בספרות הדרום-אמריקאית.

היסטוריונים מן השורה אינם מקבלים את הטענות הללו. הפרופסור להיסטוריה מאוניברסיטת אוקלנד ג'יימס בליץ' אמר, שהיו גם טענות דומות לכך, שהצרפתים והסינים גילו את ניו זילנד לפני אבל טסמן ב-1642. "אני סבור, שיש מספר רב של תאוריות מסוג זה וכולן בלתי סבירות עד מאוד."

לדעת פרופסורית אחרת מאוניברסיטת אוקלנד, פיליס הרדה, על אף משך הזמן הקצר של המסע בין צ'ילה וניו זילנד (חודש אחד, לפי הרשומות הספרדיות), היה חואן פרננדס ידוע בכושר הניווט המעולה שלו. בשנת 1574 גילה נתיב המהיר פי כמה בין פרו לצ'ילה ומאז נודע כ"ברוחו דל פאסיפיקו" או "אשף האוקיינוס השקט".

## קישורים חיצוניים
* 

## הערות שוליים

קטגוריה:מגלי ארצות ספרדים
קטגוריה:ספרדים שנולדו במאה ה-16
קטגוריה:ספרדים שנפטרו במאה ה-17
סלבדור (סרט)

**סלבדור** (באנגלית: **Salvador**) הוא סרט דרמה היסטורית אמריקאי משנת 1986 בבימויו ובהפקתו של אוליבר סטון שגם כתב את התסריט.

הסרט עוסק במלחמת האזרחים באל סלוודור בשנות ה-80 בין מורדים שמאלניים והחונטה הימנית, בה נהרגו כ-80,000 מאזרחי המדינה ובוצעו פשעי מלחמה רבים. עלילת הסרט מתרחשת בשנים 1980–1981.

הסרט משופע בסצנות של טבח, הוצאות להורג ללא משפט ואונס.

בתפקידים הראשיים משתתפים ג'יימס וודס, ג'יימס בלושי וג'ון סאבאג'.

ג'יימס וודס היה מועמד לפרס אוסקר לשחקן הטוב ביותר.
אוליבר סטון היה מועמד לפרס אוסקר לתסריט המקורי הטוב ביותר.

## תקציר העלילה
ריצ'רד "ריק" בויל (ג'יימס וודס) הוא עיתונאי אמריקאי בעל עבר עשיר בסיקור אתרי קרבות במקומות שונים בעולם. מצבו הכלכלי גרוע, אשתו בורחת ממנו והוא שקוע בשתייה ובהסתבכויות עם המשטרה.

ידידו היחיד הוא דוקטור "דוק" רוק (ג'יימס בלושי), די ג'יי מובטל חסר בית. בויל מציע לדוק לנסוע לאל סלוודור שם יש מלחמת אזרחים שאפשר לצלם ולדווח על כך לעיתונים במחיר טוב.

כבר בהגיעם לסלבדור הם רואים עשרות גופות בכיכר העיירה והוצאה להורג של סטודנט שלא הייתה לו תעודת זהות. בויל וחברו נזרקים לרכב סגור ומובאים למפקד הבכיר ובויל משכנע אותו כי כתב בעבר בחיוב על ממשלת סלבדור. הם משוחררים ומגיעים למריה (אלפידיה קריו), חברתו ואהובתו לשעבר של בויל המטופלת בשני ילדים.

בויל פוגש בצלם עיתונות אמריקאי בשם ג'ון קסדי (ג'ון סאבאג') והם נוסעים ומצלמים אתר טבח גדול. הם עוברים בחשאי לאזור המורדים ומראיינים ומצלמים אותם. בויל נפגש גם עם אנשי השגרירות האמריקאית ומתריע בפני הבכירים כולל השגריר על תמיכתם בשלטון הפושע.

שני אירועים מזעזעים מתוארים בסרט:
*רצח אוסקר רומרו שהיה הארכיבישוף של מחוז סן סלבדור. הוא נרצח קבל עם ועדה בעת תפילת מיסה על ידי מתנקש שנשלח על ידי החונטה.
*אונס ורצח של ארבע נשים אמריקאיות, אחיות מסיונריות, בידי אנשי החונטה הימנית.

בויל וג'ון עוברים לעיר סנטה אנה שנכבשה על ידי המורדים השמאלנים. הם מצלמים את הקרב מקרוב אבל האמריקאים מתערבים וכוחות הממשלה מצוידים בטנקים אמריקאיים בלווי הפצצת מטוסים מצליחים לכבוש את העיר. ג'ון נהרג ובויל נפצע אך מצליח להימלט.

בויל נמצא על הכוונת של אנשי החונטה אך מצליח להימלט. הוא מזייף תעודות ומנסה לעזוב את סלבדור יחד עם מריה וילדיה. בתחנת הגבול מבחינים השוטרים כי התעודות מזויפות. הם מכים את בויל ומאיימים להוציאו להורג אבל "דוק" מצליח להתקשר לשגריר האמריקאי וזה מפעיל לחץ לשחרר את בויל ומריה.

לאחר שהם עוברים את הגבול נעצרת מריה על ידי שוטרים אמריקאיים ומגורשת לגואטמלה.

## קישורים חיצוניים

* קדימון לסרט סלבדור, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1986
קטגוריה:סרטי אוליבר סטון
קטגוריה:סרטי דרמה היסטורית
קטגוריה:סרטים אמריקאיים המבוססים על סיפור אמיתי
קטגוריה:סרטים באנגלית
קטגוריה:עיתונות בקולנוע
עונת 1930/1931 בסרייה א'

**עונת 1930/1931 בסרייה א**' הייתה העונה ה-31 של התחרות שאורגנה על ידי התאחדות הכדורגל האיטלקית. המשחקים החלו ב-28 בספטמבר 1930 והסתיימו ב-28 ביוני 1931. 

בליגה השתתפו 18 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו.

קזאלה ולניאנו היו הקבוצות שהעפילו מליגת משנה.

יובנטוס זכתה באליפות בפעם השלישית בתולדות המועדון.

בסיום העונה לליגת משנה ירדו ליבורנו ולניאנו. במקומן לסרייה א' העפילו בארי ופיורנטינה.

רודולפו וולק מרומא כבש 29 שערים וזכה בתואר מלך השערים.

## טבלת הליגה

## כדורגלנים מצטיינים
רודולפו וולק מרומא כבש 28 שערים וזכה בתואר מלך השערים.

## קישורים חיצוניים

*נתונים מאתר rsssf
* נתונים מפורטים מאתר transfermarkt

איטליה
איטליה
קטגוריה:עונות בסרייה א'
יחסי סין–פינלנד

**יחסי סין–פינלנד** הם היחסים הרשמיים בין **[[הרפובליקה העממית של סין]]** לבין **[[פינלנד|רפובליקת פינלנד]]**. לסין שגרירות בהלסינקי, ואילו לפינלנד שגרירות בבייג'ינג.

## היסטוריה
יחד עם שוודיה ודנמרק, הייתה פינלנד אחת ממדינות המערב שהכירו ברפובליקה העממית של סין ויצרו קשרים דיפלומטיים עם המדינה הקומוניסטית בשנת 1950.

באפריל 1952 נפתחה השגרירות הפינית בבייג'ינג, והשגריר התושב הראשון של פינלנד בסין, הנרי פון קונרינג הגיש את כתב האמנתו למאו דזה-דונג ב-9 במאי 1952.

מאוחר יותר באותה שנה, נפתחה בשגרירות המחלקה הכלכלית במטרה לפתח את יחסי המסחר בין המדינות. כתוצאה מכך פינלנד הפכה למדינה הקפיטליסטית הראשונה שחתמה על הסכם סחר דו-צדדי עם הרפובליקה העממית של סין ב-1953.

כתוצאה מצעדים אלו, כמו גם תמיכתה הנחרצת של פינלנד בסין בארגון האומות המאוחדות, נוצר בסיס מוצק ליחסים הטובים בין המדינות. מאז שנות ה-90, מדי שנה מבקר בסין שר פיני אחד לפחות.

## מסחר
לשתי המדינות הסכמי שיתוף פעולה כלכליים, תעשייתיים, מדעיים וטכנולוגיים מאז 1973. העדכון האחרון להסכמים היה בשנת 2005.

אחד התחומים שצמחו בצורה המשמעותית ביותר ביחסים בין המדינות, היה נושא טכנולוגיות המידע.

### טכנולוגיית מידע
לינוקס, קוד מקור פתוח הראשון שפותח על ידי פיני מהנדס תוכנה לינוס טורבאלדס, משחק תפקיד מרכזי בהתפתחות המגזר הסיני. החוקרים, המשקיעים בקידום פלטפורמות קוד מקור פתוח סבורים כי לינוקס יצרה בסיס טוב עבור שיתוף הפעולה הפיני-סיני.

פרופסור גונג מין החל לסייע בפיתוח לינוקס, כאשר עשה זאת באמצעות חקר באוניברסיטת הלסינקי לטכנולוגיה, בתחילת שנת 1990, כאשר שב לסין בשנת 1996, הוא לקח עמו 20 דיסקים קשיחים. אירוע זה נחשב כלידתו של קוד המקור הסיני ואילו הפרופסור נחשב לאחד מ-20 האנשים המשפיעים ביותר בסין.

נוקיה היא החברה הפינית הגדולה ביותר המשקיעה בסין.

## ערים תאומות
*  -  (שתי הערים שיתפו פעולה בכמה תוכניות, בין היתר בנושאי מדע וטכנולוגיה; פיתוח עירוני; תרבות; חינוך; בריאות והגנת הסביבה. הפגישה רמת הדרג האחרונה בין שתי הערים נערכה ביוני 2012, כאשר ראש עיריית אספו, נפגש עם ראש עיריית שנגחאי, במהלך ביקורו של הראשון בסין. בשנים האחרונות, התחזקו הקשרים בין סין ופינלנד, כתוצאה מפעולותיהן של שתי הערים.)

## ריגול בפינלנד
סין ורוסיה חשודות בריגול בקנה מידה גדול במשרד החוץ הפיני. הריגול התמקד בתעבורת הנתונים בין פינלנד לבין האיחוד האירופי ויש המאמינים כי הוא נמשך ארבע שנים. רשת הריגול נחשפה באביב 2013 והחל מחודש אוקטובר 2013, חוקרת את המקרה משטרת הביטחון של פינלנד (Supo).

## קישורים חיצוניים

* שגרירות סין בפינלנד
* שגרירות פינלנד בסין

## הערות שוליים

פינלנד
בתה

[250px|ממוזער|שמאל|בתה בדרום [מערב אוסטרליה.]]
[250px|ממוזער|שמאל|בתה ב[קייפטאון, דרום אפריקה]]

**בָּתָה** היא חברת צמחים  שעיקר הצומח בה הוא שיחים, עשבים וגאופיטים. תצורת צומח זו שכיחה מאוד באזורים ים-תיכוניים.

## אטימולוגיה
השם "בתה" ניתן לתצורה זו על ידי אלכסנדר אייג, מראשוני הבוטנאים בישראל.

מקור המונח העברי הוא בדברי הנביא ישעיהו:  וברבים: .

לפי המלבי"ם, המונח הוא המקור למילה "בת". לפי חוקי הירושה התנ"כיים הבן קודם לירושת נחלת האב ועליו מוטל "לבנות את בית אביו", לכן המונח "בת" המבטא עזובה, הוא הפכו של המונח "בן" המבטא את חובתו של הצאצא הזכר לבנות את בית אביו.

## ראו גם
* בתה עשבונית
* חורש ים-תיכוני
* גריגה

## קישורים חיצוניים

* 
* 

## הערות שוליים

קטגוריה:מערכות אקולוגיות
קטגוריה:צורות נוף
היינריך החמישה עשר, דוכס בוואריה

**היינריך הארבעה עשר, דוכס בוואריה** (28 באוגוסט 1312–18 ביוני 1333), היה דוכס בוואריה התחתונה בין השנים 1312–1333.

## ביוגרפיה
היינריך נולד ב-28 באוגוסט 1312, לאוטו השלישי, דוכס בוואריה ולאגנס מגלוגאו, בתם של הנריק השלישי, דוכס גלוגאו ומתילדה מבראונשווייג-לינבורג.

בשנת 1310 מת אביו אוטו השלישי, דוכס בוואריה, והיינריך ואחיו אוטו הרביעי, דוכס בוואריה ירשו את נחלותיו, ומכיוון שהיה קטין שימש דודנו לודוויג הרביעי, קיסר האימפריה הרומית הקדושה כעוצר עד לבגרותו. בבגרותו הסתכסך היינריך עם דודניו אוטו הרביעי, דוכס בוואריה והיינריך הארבעה עשר, דוכס בוואריה על חלוקת הנחלות, ובשנת 1327 הציע את מועמדותו לכתר הונגריה, אך נכשל בבחירות.

בין השנים 1326–1328 התחתן היינריך עם אנה מאוסטריה, בתם של פרידריך הראשון, דוכס אוסטריה ואיזבלה מאראגון, מלכת גרמניה, אך לא היו להם ילדים.

ב-18 ביוני 1333 מת היינריך בנאטרנברג, ודודניו אוטו הרביעי, דוכס בוואריה והיינריך הארבעה עשר, דוכס בוואריה ירשו את נחלותיו.

## אילן יוחסין

## קישורים חיצוניים
* היינריך החמישה עשר, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1312
קטגוריה:נפטרים ב-1333
בילו מישורי

**בילו מישורי** (14 בספטמבר 1938 – 13 בינואר 2017) היה ממפקדי סיירת חרוב וראש אגף הנוער והנח"ל במשרד הביטחון. היה ממקימי קיבוץ יטבתה ובהמשך כיהן כראש המועצה האזורית חבל אילות.

## ביוגרפיה
### ילדות ונעורים
בילו מישורי נולד בתל אביב ב-1938 לבנימין ופנינה מישורי מבסרביה. למד בבית החינוך לילדי עובדים ובמקביל הצטרף לתנועה המאוחדת. את לימודי התיכון החל בכפר הירוק, שם נמנה עם המחזור ראשון של התלמידים. בהמשך עבר לקיבוץ חפציבה והשלים את לימודיו בבית הספר האזורי.

### שירות צבאי
עם סיום לימודיו התיכוניים יצא מישורי לשנת שירות בקן בירושלים (יחד עם גרעין של התנועה המאוחדת) וב-1957 גויס לצה"ל והצטרף עם גרעינו לנח"ל. תחילה שירת בעין גב ולאחר מכן בהיאחזות הנח"ל "עין רדיאן" שהפכה באותה שנה ליישוב האזרחי יטבתה.

במהלך שירות המילואים שלו עבר מישורי קורס קצינים וב-1968 הצטרף לצבא קבע. תפקידו הראשון היה מפקד היאחזות נחל גולן וזמן קצר לאחר מכן החל לשרת בסיירת חרוב שם התקדם בתפקידיו ודרגותיו מסגן מפקד צוות עד לסגן מפקד הסיירת (בתקן סמג"ד). בתקופת שרותו בסיירת השתתף בפעילות המבצעית בארץ המרדפים בבקעת הירדן וכן בפעולת כראמה. בהמשך מונה מישורי לתפקיד מג"ד הגדוד הצפוני בבקעת הירדן עד לשחרורו ב-1973. המשיך לשרת במילואים בתפקידי מג"ד, סמח"ט ומפקד אזור הערבה עד שחרורו ממילואים בדרגת סא"ל.

### פעילות בתנועות הנוער
ב-1961, לאחר שחרורו משירות סדיר היה פעיל בתנועת הנוער העובד והלומד שם עסק בהדרכה ולווי גרעיני התיישבות של התנועה.

ב-1973, לאחר שחרורו משירות קבע עבד מישורי בארגון גרעינים של תנועת בני המושבים.

### ניהול חבל אילות
ב-1974 מונה מישורי לראש המועצה האזורית "חבל אילות", תפקיד בו כיהן במהלך 2 קדנציות (1974–1981 ו 1994–1999).

### משרד הביטחון
ב-1999 מינה אותו שר הביטחון אהוד ברק לתפקיד ראש אגף הנוער והנח"ל במשרד הביטחון תפקיד אותו מילא במשך 4 שנים. במהלך תקופה הוביל מספר פרויקטים:
* הקמת גדוד הנח"ל החרדי
* הקמת גדוד קרקל - הגדוד המעורב הראשון בצה"ל.
* עסק בהסדרת גיוס נערים עם מוגבלות לשירות צבאי וזאת בשיתוף עם עמותת אתגרים.

### פעילות אזרחית
* ב-2000, לאחר נסיגת צה"ל מלבנון, עבר מישורי לגור בקיבוץ משגב עם על מנת להזדהות עם תושביו ולסייע בקידום החינוך הבלתי פורמלי בקיבוץ
* בשנים 2005–2007 כיהן כמזכיר קיבוץ יטבתה.
* כפנסיונר התנדב לסייע לראש הוועדה הקרואה בלוד בפיתוח החינוך הבלתי פורמלי בעיר.

### משפחתו
מישורי נישא לרונית אלאור ולזוג נולדו 3 ילדים. נפטר בשנת 2017 והובא לקבורה בבית הקברות של כפר שמריהו.

### [[פרשת הרימון בכנסת]]
באוקטובר 1957, עם סיום שנת השירות שלו, נסע מישורי לבקר בכנסת. במהלך שהותו ביציע האורחים קם שכנו לכיסא, משה דואק, והשליך רימון יד למליאה. מישורי היה בין האנשים שרדפו אחריו ולכדו אותו. מייד לאחר האירוע נגבתה ממנו עדות ובהמשך זומן ללשכתו של דוד בן-גוריון לקבלת תעודת הוקרה.

## קישורים חיצוניים

* 
* סא"ל במיל' בילו מישורי, לשעבר ראש מועצת חבל אילות, הלך לעולמו, באתר הקיבוצים, 19 בינואר 2017
* בילו מישורי, באתר קיבוץ יוטבתה
* בילו מישורי ז"ל - נפרדים וסופדים, באתר עמותת "סיירת חרוב"

## הערות שוליים

קטגוריה:מועצה אזורית חבל אילות
קטגוריה:בוגרי בית החינוך ע"ש א"ד גורדון
קטגוריה:בוגרי התנועה המאוחדת
קטגוריה:חברי גרעיני נח"ל
קטגוריה:לוחמי סיירת חרוב
קטגוריה:יטבתה: אישים
קטגוריה:ראשי המועצה האזורית חבל אילות
קטגוריה:אישים הקבורים בבית הקברות בכפר שמריהו
קטגוריה:ראשי האגף ביטחוני-חברתי
קטגוריה:ישראלים שנולדו ב-1938
קטגוריה:ישראלים שנפטרו ב-2017
כריש לבן-שוליים

**כריש לבן-שוליים** (שם מדעי: *Carcharhinus albimarginatus*) הוא מין של כריש ממשפחת הכרישיים. 
## מאפיינים
אורכו של כריש זה 2.3-2 מטרים כשהשיא היה 3 מטרים. משקלו יכול להגיע ל-162 ק"ג. זהו כריש אפור עם פס לבן על השוליים והוא בעל ראש גדול ומעוגל, שיניים חדות וקצוות סנפירים לבנים. הוא דומה מאוד למין כריש שונית אפור, אך גדול בהרבה והוא מהגדולים שברישים השוכנים בשוניות אלמוגים.

הכריש מצוי בימים טרופיים באוקיינוס השקט וההודי והוא נפוץ בסביבות שוניות וחולות בקרקעית הים ועד עומק 800 מ'. הכריש הוא יצור מתבודד ותוקפני הניזון מדגים אחרים ומרכיכות. התזונה העיקרית שלו היא מדגי שונית כמו דקריים, קולייסיים, שפתוניים, סוליתיים ומתמנונים. הוא איננו ניזון מאנשים אך עלול להיות אגרסיבי ונשכני בעת טירוף אכילה קבוצתי.

הכריש מצוי בסכנת הכחדה.

## קישורים חיצוניים

## הערות שוליים

[ממוזער|ימין|230px|כריש לבן-שוליים ב[גינאה החדשה.]]

קטגוריה:בעלי חיים שתוארו ב-1837
קטגוריה:טקסונים שתוארו בידי אדוארד ראפל
קטגוריה:כרישיים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
שטפן הראשון, דוכס בוואריה

**שטפן הראשון, דוכס בוואריה** (בגרמנית: **Stephan I, Herzog von Bayern**; 14 במרץ 1271 – 10 בדצמבר 1310) היה דוכס בוואריה התחתונה ממות אביו ב-1290 ועד למותו.

## ביוגרפיה
שטפן נולד ב-14 במרץ 1271 בלנדסהוט, להיינריך השלושה עשר, דוכס בוואריה ואליזבת מהונגריה, דוכסית בוואריה, בתם של בלה הרביעי, מלך הונגריה ומריה לסקרינה. שטפן חשב לפתח קריירה דתית, וניסה להיבחר לארכיבישוף זלצבורג, אולם האפיפיור ניקולס הרביעי שרצה להפחית את השפעת בית ויטלסבאך טרפד את בחירתו.

בשנת 1290 מת אביו היינריך השלושה עשר, דוכס בוואריה, ושטפן ואחיו אוטו השלישי, דוכס בוואריה ולודוויג השלישי, דוכס בוואריה ירשו את נחלותיו. לודוויג התנהג בחצרו בפזרנות, ובשל כך העלה את המיסים על מנת לכסות את הוצאותיו. בשנת 1296 מת לודוויג השלישי, ושטפן ואחיו קיבלו את נחלתו. בשנת 1305 נבחר אוטו השלישי למלך הונגריה, ושטפן נשאר השליט היחיד בבוואריה עד לשנת 1308. שטפן היה מסוכסך עם בית הבסבורג, וב-10 בדצמבר 1310 מת במהלך מלחמה נגד פרידריך הראשון, דוכס אוסטריה, ובניו אוטו הרביעי, דוכס בוואריה והיינריך הארבעה עשר, דוכס בוואריה ירשו את נחלתו.

## משפחתו
בשנת 1299 התחתן שטפן עם יוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג, ממנה נולדו לו 8 ילדים:
* אגנס מוויטלסבאך (1301–1316)
* ביאטריקס מוויטלסבאך (1302–1360), התחתנה עם היינריך השלישי, רוזן גוריציה
* פרידריך מוויטלסבאך (1303)
* יודית מוויטלסבאך (1304)
* היינריך הארבעה עשר, דוכס בוואריה (1305–1339)
* אליזבת מוויטלסבאך (1306–1330), התחתנה עם אוטו, דוכס אוסטריה
* אוטו הרביעי, דוכס בוואריה (1307–1334)
* לודוויג מוויטלסבאך (1308)

## אילן יוחסין

## קישורים חיצוניים
* שטפן הראשון, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1271
קטגוריה:נפטרים ב-1310
היינריך הארבעה עשר, דוכס בוואריה

**היינריך הארבעה עשר, דוכס בוואריה** (29 בספטמבר 1305–1 בספטמבר 1339), היה דוכס בוואריה התחתונה בין השנים 1310–1339.

## ביוגרפיה
היינריך נולד ב-29 בספטמבר 1305, לשטפן הראשון, דוכס בוואריה וליוטה משוויידניץ, בתם של בולקו הראשון, דוכס שוויידניצה וביאטריקס מברנדנבורג.

בשנת 1310 מת אביו שטפן הראשון, דוכס בוואריה, והיינריך ואחיו אוטו הרביעי, דוכס בוואריה ירשו את נחלותיו, ומכיוון שהיו קטינים שימש דודנם לודוויג הרביעי, קיסר האימפריה הרומית הקדושה כעוצר עד לבגרותם. היינריך תמך בלודוויג נגד פרידריך הראשון, דוכס אוסטריה, ומשום כך כשלודוויג חשב להתפטר בשנת 1333 היה היינריך מועמד להחליפו.

בנוסף הסתכסך היינריך עם אחיו אוטו הרביעי, דוכס בוואריה ועם דודנו היינריך החמישה עשר, דוכס בוואריה על חלוקת הנחלות, ובעקבות כך אף הדרדרו יחסיו של היינריך ששיתף פעולה עם חותנו יוהאן, מלך בוהמיה, עם לודוויג הרביעי.

בשנת 1338 התפייס היינריך עם לודוויג הרביעי, וב-1 בספטמבר 1339 מת היינריך מצרעת, ובנו יוהאן הראשון, דוכס בוואריה עלה במקומו לשלטון.

## משפחתו
ב-12 באוגוסט 1328 התחתן היינריך עם מרגרט מבוהמיה, דוכסית בוואריה, בתם של יוהאן, מלך בוהמיה ואליזבת מבוהמיה, ממנה נולדו לו שני ילדים:
* יוהאן הראשון, דוכס בוואריה (1329–1340)
* היינריך מוויטלסבאך (1330)

## אילן יוחסין

## קישורים חיצוניים
* היינריך הארבעה עשר, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1305
קטגוריה:נפטרים ב-1339
פרנאן קבאיירו

**ססיליה פרנסיסקה חוספה בהל דה פאבר** (בספרדית: ** Francisca Josefa Böhl de Faber**; 24 בדצמבר 1796, מורז', וו – 7 באפריל 1877) הייתה סופרת ספרדייה המוכרת בשם **פרנאן קבאיירו** (בספרדית: **Fernán Caballero**), שם ספרותי שבחרה לעצמה על שם כפר במחוז סיודאד ריאל בקסטיליה-לה מנצ'ה בספרד.

## קישורים חיצוניים

* קבאיירו, פרנאן, במהדורת 1911 של האנציקלופדיה בריטניקה
* 
* 
* 

קטגוריה:ילידות 1796
קטגוריה:סופרות ספרדיות
קטגוריה:סופרות ספרדיות הידועות בשם עט
קטגוריה:נפטרות ב-1877
אדרית ממושקפת

ממוזער|נקבה
ממוזער| ''Somateria fischeri''

**אדרית ממושקפת** (שם מדעי: *Somateria fischeri*) הוא מין ברווז מהסוג אדרית החי באזור הארקטי.

אורכה של האדרית 52-57 ס"מ והיא בעלת נוצות שחורות לבנות, והזכר בעל פנים ירוקים בהירים עם כתמים לבנים סביב העין המעוטרים בפסים שחורים שנתנו להם את השם ממושקפים. המקור כתום עם בליטה לבנה בתחילתו. הנקבות והצעירים חומים אך גם בעלי אזור בהיר יותר מסביב לעיניים.

הם חיים בימים ומפרצים בצפון אלסקה ובסיביר ובחורף נודדים בלהקות גדולות לעבר אזורים חמימים יותר או לגונות בקרח הימי. הם צוללים מתחת למים להגיע למגוון מיני צדפות ורכיכות או סרטנים. האדריות מקננות יחדיו בטונדרה ובקן מטילים 5-9 ביצים.

## קישורים חיצוניים

## הערות שוליים

קטגוריה:בעלי חיים שתוארו ב-1847
קטגוריה:טקסונים שתוארו בידי ג'ון פרידריך פון ברנדט
קטגוריה:ברווזי ים
קטגוריה:עופות האוקיינוס הארקטי
רטופה

**רטופה** (שם מדעי: *Ratufa*) הוא סוג של סנאי עצים גדול המצוי ביערות הודו ודרום-מזרח אסיה והוא אחד מהסוגים הגדולים במשפחת הסנאיים, הכולל 4 מינים.

הרטופות יכולות להגיע לאורך 45 ס"מ ולמשקל 2 ק"ג. הן בעלות פרווה כסופה עד שחורה או ערמונית-כהה ולהן חוטם קצר, עיניים גדולות וכפות גדולות. זנבן ארוך ביותר ויכול ללפות ענפים.

סנאים אלה ניזונים בעיקר מזרעים ואגוזים וכן מפירות. הם פעילים בשעות החשיכה וחיים לבד או עם זוג.

## מינים
*רטופה חומה            (*Ratufa affinis*)
*רטופה דוגוני (*Ratufa bicolor*)
*רטופה הודי (*Ratufa indica*)
*רטופה אפורה (*Ratufa macroura*)

## קישורים חיצוניים

*
קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1867
קטגוריה:טקסונים שתוארו בידי ג'ון אדוארד גריי
מריה אלטמן

**מריה ויקטוריה אלטמן** (לבית **בלוך**), (באנגלית ובגרמנית: **Maria Altmann**; וינה, אז אוסטריה-הונגריה, 18 בפברואר 1916 – שביוט-הילס , לוס אנג'לס, קליפורניה, 7 בפברואר 2011), הייתה יהודייה אמריקאית ממוצא אוסטרי שהתפרסמה בעקבות המאבק המשפטי שלה להשבתן לבעלותה של חמש יצירות אומנות של הצייר גוסטב קלימט שנבזזו ממשפחתה על ידי הנאצים לאחר האנשלוס.

## קורות חייה
מריה אלטמן הייתה בתם החמישית והצעירה ביותר של גוסטב בלוך ותרזה באואר. דודתה הייתה אדלה בלוך-באואר, האישה שצוירה על ידי גוסטב קלימט בציורו המפורסם "דיוקנה הראשון של אדלה בלוך-באואר".

היא נישאה לפריץ אלטמן, טנור יהודי. זמן קצר לאחר סיפוח אוסטריה על ידי גרמניה הנאצית, החליטו בני הזוג לברוח מאוסטריה. הם מצאו מקלט בארצות הברית, שם נולדו ארבעת ילדיהם.

### הציורים של קלימט
שתי יצירות של קלימט הן דיוקנאות של אדלה בלוך-באואר, דודתה של מריה אלטמן. יצירות אלה היו בבעלות ממשלת אוסטריה מתקופת השואה, עד שמשפט שנערך בנושא פסק שהיצירות צריכות לשוב למשפחת בלוך, כאשר היורשת החוקית שלהן הייתה מריה אלטמן. את ההליך המשפטי יזמה מריה אלטמן בעצמה בעקבות פטירתה של אחותה הגדולה, והיא נעזרה בעורך הדין האמריקאי א. רנדול שנברג, צאצא למשפחה יהודית ממוצא אוסטרי גם הוא, ונכדו של המלחין ארנולד שנברג. מלבד הדיוקנאות של אדלה בלוך-באואר נפסק שיש להשיב לאלטמן שלושה ציורים נוספים של קלימט.

לאחר השבתן, מכרה אלטמן את היצירות לגלריות שונות ברחבי ארצות הברית בסכום כולל של 327.6 מיליון דולר. את הכסף תרמה לבניית מוזיאוני שואה בארצות הברית.

Gustav Klimt 046.jpg|דיוקנה הראשון של אדלה בלוך-באואר, 1907
Gustav Klimt 047.jpg|דיוקנה השני של אדלה בלוך-באואר, 1912
Gustav Klimt 006.jpg|יער אשור/ יער לִבנה, 1903
Klimt-Apfelbaum I.jpg|עץ התפוח I, 1912
Klimt-Unterach am Attersee.jpg|בתים באונטראך שעל אגם אטר, 1916


## זיכרון
בשנת 2015, יצא הסרט "האישה בזהב", המגולל את המאבק המשפטי של אלטמן. הסרט הופק בבימויו של סיימון קרטיס , עם הלן מירן בתפקיד מריה אלטמן וראיין ריינולדס בתפקיד עורך הדין רנדול שנברג.

## ראו גם
* הרפובליקה של אוסטריה נגד אלטמן

## קישורים חיצוניים

* 

## הערות שוליים

קטגוריה:אמריקאים ממוצא אוסטרי
קטגוריה:מהגרות מאוסטריה לארצות הברית
קטגוריה:מהגרים מאוסטריה לארצות הברית
קטגוריה:אמריקאים ממוצא יהודי-אוסטרי
קטגוריה:וינה: אישים
קטגוריה:אישים הקבורים בבית הקברות הילסייד ממוריאל פארק
קטגוריה:אמריקאיות ממוצא יהודי
קטגוריה:גוסטב קלימט
קטגוריה:אמריקאיות שנולדו ב-1916
קטגוריה:אמריקאים שנולדו ב-1916
קטגוריה:אמריקאיות שנפטרו ב-2011
קטגוריה:אמריקאים שנפטרו ב-2011
יוהנה סופיה מבוואריה

**יוהנה סופיה מבוואריה** (; 1373 - 15 בנובמבר 1410), הייתה בתו של אלברכט הראשון, דוכס בוואריה ואשתו של אלברכט הרביעי, דוכס אוסטריה.

## ביוגרפיה
יוהנה סופיה נולדה בשנת 1374, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן.

ב-24 באפריל 1390 התחתנה יוהנה סופיה עם אלברכט הרביעי, דוכס אוסטריה, בנישואים שאורגנו על מנת לסיים את הסכסוך בין אביה אלברכט הראשון, דוכס בוואריה לחמיה אלברכט השלישי, דוכס אוסטריה. בעלה היה מסוכסך עם משפחתה, עקב תמיכתו בונצל, מלך גרמניה ובאחיו זיגמונד, מלך הונגריה, שהיו עוינים את בית ויטלסבאך. לאחר מותו של אלברכט בשנת 1404 חיתנה יוהנה סופיה את בתה מרגרטה עם היינריך השישה עשר, דוכס בוואריה, ואילו בנה אלברכט החמישי, דוכס אוסטריה התחתן עם אליזבת מלוקסמבורג, ולימים הוכתר כמלך הרומאים, וכן כמלך הונגריה ובוהמיה. ב-15 בנובמבר 1410 מתה יוהנה סופיה בביתה בווינה.

## משפחתה
ב-24 באפריל 1390 התחתנה יוהנה סופיה עם אלברכט הרביעי, דוכס אוסטריה, ממנו נולדו לה שני ילדים:
* מרגרטה מאוסטריה (1395–1447), התחתנה עם היינריך השישה עשר, דוכס בוואריה
* אלברכט השני, מלך גרמניה (1397–1439)

## אילן יוחסין

## קישורים חיצוניים

* יוהנה סופיה מבוואריה (מופיעה בערך על אביה) 

קטגוריה:בית ויטלסבאך
קטגוריה:ילידי 1373
קטגוריה:נפטרים ב-1410
יוהאן השלישי, דוכס בוואריה

**יוהאן השלישי, דוכס בוואריה** (; 1374 - 6 בינואר 1425), היה דוכס בוואריה-שטראובינג בין השנים 1417–1425.

## ביוגרפיה
יוהאן נולד בלה קנסואה, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן.

בשנת 1389 מונה יוהאן לבישוף לייז', בתמיכת האפיפיור בוניפקיוס התשיעי. אולם שלטונו עורר מרידות, ובשנת 1408 גורש יוהאן מהעיר. בתגובה קרא יוהאן לסיוע מאחיו וגיסו, וב-12 בספטמבר אותה שנה הובסו תושבי העיר על ידי צבאו של ז'אן הראשון, דוכס בורגונדיה, ויוהאן חזר לשלטונו.

בשנת 1417 מת אחיו וילהלם השני, דוכס בוואריה, ולאחר מותו פרץ מאבק ירושה בין בתו יקובה, רוזנת אנו ליוהאן. עד מהרה השתלט יוהאן על דוכסות בוואריה-שטראובינג, והביס את קובה ובעלה יוהאן הרביעי, דוכס בראבנט. בשנת 1418 התחתן יוהאן עם אליזבת הראשונה, דוכסית לוקסמבורג, בתם של יוהאן מגרליץ וריכרדיס קתרינה ממקלנבורג, אולם לא היו לו ילדים ממנה. ב-6 בינואר 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת דוכסות בוואריה-שטראובינג בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה.

## אילן יוחסין

## קישורים חיצוניים

* יוהאן השלישי, דוכס בוואריה 

קטגוריה:בית ויטלסבאך
קטגוריה:דוכסי בוואריה
קטגוריה:ילידי 1374
קטגוריה:נפטרים ב-1425